
Nr.7
4.p.

Par Olaines novada pašvaldības Bērnu tiesību aizsardzības programmas 

2026.-2031. gadam apstiprināšanu
Tiek dots vārds: Dmitrijam Ivanovam

Pašvaldību likuma:

4.panta pirmās daļas 11.punkts nosaka, ka viena no pašvaldības autonomajām funkcijām ir īstenot bērnu un aizgādnībā esošo personu tiesību un interešu aizsardzību; 

10.panta pirmās daļas:

19.punkts nosaka, ka dome ir tiesīga izlemt ikvienu pašvaldības kompetences jautājumu, tikai domes kompetencē ir lemt par kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas, savukārt

21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos; 

Bērnu tiesību aizsardzības likuma 66.panta pirmā daļa nosaka, ka pašvaldība analizē stāvokli bērna tiesību ievērošanas jomā, izstrādā un īsteno bērna tiesību aizsardzības programmu pašvaldības administratīvajā teritorijā. 

          Ņemot vērā normatīvo regulējumu, Olaines novada pašvaldības Bērnu tiesību aizsardzības sadarbības grupa sagatavojusi Olaines novada pašvaldības Bērnu tiesību aizsardzības programmu laika posmam no 2026. līdz 2031.gadam, kurā ietverta informācija par situāciju pašvaldībā bērnu tiesību aizsardzības jomā un sniegti priekšlikumi, t.sk. veicamie pasākumi institūciju sadarbības sistēmas un bērnu tiesību aizsardzības jomas pilnveidošanai pašvaldībā.     

Ņemot vērā iepriekš minēto, Sociālo, izglītības un kultūras jautājumu komitejas 2026.gada 15.jūlija sēdes protokolu Nr.7 un, pamatojoties uz Pašvaldību likuma 4.panta pirmās daļas 11.punktu, 10.panta pirmās daļas 19. un 21.punktu, Bērnu tiesību aizsardzības likuma 66.panta pirmo daļu, atklāti balsojot ar 11 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, J.Precinieks, M.Vanags, J.Kuzmins, pret nav, atturas nav, dome nolemj: 

1. Apstiprināt “Olaines novada pašvaldības Bērnu tiesību aizsardzības programma 2026. – 2031.gadam” (pielikumā).

2. Uzdot Olaines novada pašvaldības sabiedrisko attiecību speciālistei publicēt pašvaldības oficiālajā tīmekļvietnē “Olaines novada pašvaldības Bērnu tiesību aizsardzības programma 2026. – 2031.gadam”.

3. Uzdot Olaines novada pašvaldības Bērnu tiesību aizsardzības sadarbības grupai koordinēt “Olaines novada pašvaldības Bērnu tiesību aizsardzības programma 2026. – 2031.gadam” īstenošanu, ikgadēju pārskatīšanu un izvērtēšanu atbilstoši rīcības plānā noteiktajam.

4. Uzdot Olaines novada pašvaldības izpilddirektoram kontrolēt lēmuma izpildi.

Sēdes vadītājs








A.Bergs

